次韵子由書清汶老所傳秦湘二女圖
作者：蘇軾
朝代：宋

paragraphs: 春風消冰失瑶玉，我本無身安有觸。
羊生得婦如得風，握手一笑未爲辱。
先生室中無天遊，珮環何處鳴風甌。
隨魔未必皆魔女，但與分燈遣歸去。
胡爲寫真傳世人，更要維摩一轉語。
丹元茅茨祇三間，太極老人時往還。
檢點凡心早除拂，方平神鞭常使物。